डैमेज और गलत तरीके से लेंस पहनना पड़ेगा भारी, होगा जख्म; सीखें यूज करने के नियम-कायदे
Contact Lenses Side Effects; Things to Remember When Wearing Contact Lenses - Tips for Safe and Comfortable Wear ख में कॉन्टैक्ट लेंस ऊपर की तरफ या मिसप्लेस हो जाए तो क्या करे?  कॉन्टैक्ट लेंस कैसे चुनना चाहिए?
अमेरिका के फ्लोरिडा में 21 साल के माइक क्रमहोल्ज के आंख की रोशनी इसलिए चली गई क्योंकि वो कॉन्टैक्ट लेंस पहनकर सो गए। क्रमहोल्ज सालों से लेंस का इस्तेमाल कर रहे थे और इससे होने वाले इन्फेक्शन के बारे में अच्छी तरह जानते भी थे।
इसके बावजूद एक दिन काम से लौटने के बाद वो लेंस निकाले बिना ही सो गए। अगले दिन उठे तो दाईं आंख में खुजली और रेडनेस की समस्या हुई। पहले तो क्रमहोल्ज को लगा कि मामूली इन्फेक्शन है मगर प्रॉब्लम बढ़ती जा रही थी।
आज जरूरत की खबर में जानेंगे कि आखिर क्रमहोल्ज को प्रॉब्लम क्या हुई, क्या कॉन्टैक्ट लेंस पहनने की वजह से आंखों की रोशनी जा सकती है, कॉन्टैक्ट लेंस चुनते हुए क्या सावधानी बरतनी चाहिए और लेंस पहनने से क्या-क्या प्रॉब्लम्स हो सकती हैं।
आज के हमारे एक्सपर्ट हैं डॉ. ललित श्रीवास्तव, आई स्पेशलिस्ट, कमला नेहरू हास्पिटल, भोपाल और डॉ. महावीर दत्तानी, कंसलटेंट ऑपथैल्मोलॉजी, कोकिलाबेन अम्बानी हास्पिटल, इंदौर। 
सवाल: कॉन्टैक्ट लेंस क्यों पहना जाता है? 
जवाब: लेंस पहनने के पीछे ये वजह हो सकती हैं …
सवाल: क्या कॉन्टैक्ट लेंस पहनने से आंखों की रोशनी जा सकती है?
जवाब: गलत तरह से कॉन्टैक्ट लेंस पहनने पर आंख में बहुत सारी गंभीर समस्याएं हो सकती हैं जिसमें इन्फेक्शन और कोर्नियल अल्सर शामिल हैं। कोर्नियल अल्सर से आंख में जख्म हो जाता है। इससे इंसान की आंखों की रोशनी भी जा सकती है।
कोर्नियल अल्सर के ये होते हैं लक्षण…
सवाल: इस मामले में पेशेंट को क्या समस्या हुई थी?
जवाब: इस मामले में पेशेंट को आंख में अकैंथअमीबा कैराटाइटिस नाम की एक रेअर बीमारी हुई थी। यह बीमारी एक माइक्रोस्कोपिक अमीबा अकैंथअमीबा की वजह से होती है। अकैंथअमीबा एक पैरासाइट है।
गंदे पानी के संपर्क में आने से ये पैरासाइट आंख में आ जाता है। कॉन्टैक्ट लेंस पहनने वाले लोगों में यह बीमारी कॉमन है क्योंकि लेंस के जरिए आंख में गंदगी आसानी से जा सकती है।
सवाल: क्या उसकी प्रॉब्लम ठीक हो सकती है?
जवाब: अगर समय पर अकैंथअमीबा कैराटाइटिस का पता चल जाए और सही इलाज मिल जाए तो इसे ठीक किया जा सकता है। यहां तक की अगर किसी की आंख की रोशनी इसकी वजह से चली गई है तो इलाज के बाद विजन लौट सकता है।
सवाल: कॉन्टैक्ट लेंस पहनते हुए किन बातों का ख्याल रखना चाहिए?
जवाब: अगर आप कॉन्टैक्ट लेंस पहनते हैं तो इन बातों का रखें ख्याल…
सवाल: आंख में कॉन्टैक्ट लेंस ऊपर की तरफ या मिसप्लेस हो जाए तो क्या करे?
जवाब: अगर आंख में लेंस मिसप्लेस हो गया है तो…
सवाल: आंख में ही कॉन्टैक्ट लेंस टूट जाए तो क्या करें?
जवाब: अगर कॉन्टैक्ट लेंस आंख में टूट गया है तो घबराएं नहीं। निकालने की कोशिश करें। आई ड्रॉप डालें और बार-बार पलक झपकाएं। इससे लेंस के टुकड़े आंख के किनारे पर आ जाएंगे और उन्हें आंख से निकाला जा सकता है। इसके अलावा आर्टिफिशियल टियर ड्रॉप भी इस्तेमाल कर सकते हैं। इससे आंसुओं के साथ लेंस आंख से बाहर आ जाएगा। इस सबको करते हुए हाथ बिल्कुल साफ होने चाहिए।
अगर इससे कोई फायदा नहीं होता तो डॉक्टर के पास जा सकते हैं।
सवाल: कॉन्टैक्ट लेंस कैसे चुनना चाहिए?
जवाब: कॉन्टैक्ट लेंस खरीदने जा रहे हैं तो कुछ बातों का ख्याल रखें। सबसे पहले जान लें कि लेंस तीन तरह के होते हैं…
लेंस खरीदने जा रहे हैं तो जान लें…
सवाल: क्या दो कॉन्टैक्ट लेंस एकसाथ लगा सकते हैं?
जवाब: नहीं, ऐसा बिल्कुल न करें। कॉन्टैक्ट लेंस एक के ऊपर एक लगाने के लिए नहीं बने हैं। ऐसा करने पर आपकी आंख तक ऑक्सीजन नहीं पहुंच पाती जिससे हाइपोक्सिया होता है। इस कंडीशन में बैक्टीरिया आसानी से पैदा हो जाते हैं और इन्फेक्शन होता है।
सवाल: चश्मे के मुकाबले कॉन्टैक्ट लेंस पहनने में क्या-क्या परेशानियां सामने आती हैं?
जवाब: चश्मे के मुकाबले कॉन्टैक्ट लेंस पहनने वालों को इन समस्याओं से दो-चार होना पड़ता है…
कॉन्टैक्ट लेंस पहनने पर अगर ये लक्षण आ रहे हैं तो तुरंत अपने डॉक्टर से संपर्क करें…
सवाल: कॉन्टैक्ट लेंस पहनने की क्या कोई एज लिमिट भी है?
जवाब: नहीं, कॉन्टैक्ट लेंस पहनने की कोई एज लिमिट नहीं है।
चलते-चलते
आजकल ब्राइडल मेकअप करवाने जाओ तो पार्लर वाली कॉन्टैक्ट लेंस पहनाती है। क्या यह सेफ है? 
ब्राइडल मेकअप हैवी होता है। इसमें आंखों पर भी काफी मेकअप किया जाता है। ऐसे में अगर आप लेंस पहनते हैं तो मेकअप प्रोडक्ट आंख में जाकर लेंस में फंसने का चांस बढ़ जाता है।
यह रिस्की सिचुएशन है जिससे आंख में इन्फेक्शन हो सकता है। ऐसे में डेली डिसपोजेबल लेंस बेस्ट ऑप्शन है।
अगर फिर भी आप अपनी शादी के दिन कॉन्टैक्ट लेंस पहनना चाहती हैं तो इन टिप्स को फॉलो करें…
